Príloha č. 4 k Výzve na účasť v elektronickej aukcii

ZÁBEZPEKA


1.1. Vyhlasovateľ vyžaduje na zabezpečenie predmetu zákazky zloženie zábezpeky.

1.2. Zábezpeka je stanovená vo výške 20 000 EUR (slovom dvadsaťtisíc EUR).

1.3. Spôsoby zloženia zábezpeky:
· zložením finančných prostriedkov uchádzača na bankový účet vyhlasovateľa, alebo
· poskytnutím bankovej záruky za uchádzača.

1.4. Podmienky zloženia zábezpeky:
· zložením finančných prostriedkov na bankový účet vyhlasovateľa
· Finančné prostriedky musia byť zložené v uvedenej čiastke na bankový účet vyhlasovateľa vedený v:
· Banka:	Všeobecná úverová banka, a. s.
· IBAN:	SK93 0200 0000 0022 1485 1459
· SWIFT (BIC):	SUBASKBX
· Informácie pre príjemcu platby: zabezpeka + Obchodné meno uchádzača + zemny plyn
· Variabilný symbol:	8908 (naša značka)
· Finančné prostriedky musia byť pripísané na účet vyhlasovateľa najneskôr v deň uplynutia lehoty na predkladanie dokladov a to do konca kvalifikačného kola.
· Doba platnosti zábezpeky vo forme zloženia finančných prostriedkov na účet vyhlasovateľa musí byť počas celej lehoty viazanosti ponuky, resp. do uplynutia primerane predĺženej lehoty viazanosti ponúk.
· Súčasťou ponuky uchádzača musí byť výpis z bankového účtu, ktorým uchádzač preukáže, že 
v prospech účtu vyhlasovateľa boli poukázané finančné prostriedky vo výške zodpovedajúcej výške zábezpeky.
· poskytnutím bankovej záruky za uchádzača,
· Banková záruka za uchádzača môže byť poskytnutá bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len
„banka“).
· V záručnej listine musí banka písomne vyhlásiť, že neodvolateľne a bez akýchkoľvek námietok uspokojí vyhlasovateľa do výšky finančných prostriedkov, ktoré vyhlasovateľ požaduje ako zábezpeku viazanosti ponuky uchádzača, v prípade, ak uchádzač odstúpi od svojej ponuky 
v lehote viazanosti ponúk a vyhlasovateľ písomne banke oznámi svoje nároky 
z bankovej záruky v lehote platnosti bankovej záruky.
· Ak bude uchádzač vyžadovať vrátenie originálu záručnej listiny banky, predloží úradne osvedčenú kópiu bankovej záruky v ponuke ako doklad voľný do e- aukčnej siene, nezviazaný 
s ponukou a zároveň uchádzač, ktorý predloží originál bankovej záruky v listinnej podobe je povinný ho doručiť na adresu vyhlasovateľa v lehote na predkladanie ponúk.
· Doba platnosti a účinnosti bankovej záruky musí byť najmenej počas celej lehoty viazanosti ponúk.

1.5. Podmienky vrátenia zábezpeky:
· Ak bola zábezpeka zložená na účet v banke alebo v pobočke zahraničnej banky, vyhlasovateľ vráti zábezpeku uchádzačom aj s úrokmi, ak ich banka alebo pobočka zahraničnej banky poskytuje

Vrátenie zábezpeky úspešnému uchádzačovi:
· Vyhlasovateľ uvoľní alebo vráti úspešnému uchádzačovi zábezpeku do desiatich (10) pracovných dní odo dňa uplynutia lehoty viazanosti ponúk, resp. do 10 pracovných dní odo dňa rozhodnutia o neprijatí ponuky predloženej úspešným uchádzačom. Lehota viazanosti ponúk je do dňa uverejnenia zmluvy uzatvorenej s úspešným uchádzačom v Centrálnom registri zmlúv.
· Vyhlasovateľ uvoľní alebo vráti úspešnému uchádzačovi zábezpeku do desiatich (10) pracovných dní odo dňa uzavretia Zmluvy o dielo.
Vrátenia zábezpeky neúspešným uchádzačom
· Vyhlasovateľ uvoľní alebo vráti uchádzačovi zábezpeku do desiatich (10) pracovných dní odo dňa zrušenia obchodnej verejnej súťaže;
· Vyhlasovateľ uvoľní alebo vráti uchádzačovi zábezpeku do desiatich (10) pracovných dní odo dňa oznámenia o vylúčení, ak uchádzač nesplnil podmienky účasti v obchodnej verejnej súťaži 
a Vyhlasovateľ ho vylúčil z obchodnej verejnej súťaže pre nesplnenie kvalifikačných predpokladov.

1.6. Zábezpeka prepadne v prospech vyhlasovateľa, ak uchádzač
· odstúpi od svojej ponuky v lehote viazanosti ponúk alebo
· neposkytne súčinnosť alebo odmietne uzavrieť Zmluvu. V prípade predĺženia lehoty viazanosti ponúk je uchádzač povinný zabezpečiť predĺženie lehoty platnosti zábezpeky až do uplynutia predĺženej lehoty viazanosti ponúk uchádzačov a doklad o tom bezodkladne doručiť vyhlasovateľovi.

